CELEX: 32011D0196
Language: lv
Date: 2011-03-29 00:00:00
Title: 2011/196/ES: Komisijas Lēmums ( 2011. gada 29. marts ) par bērnu apģērba saišu un auklu standarta EN 14682:2007 atbilstību Eiropas Parlamenta un Padomes Direktīvas 2001/95/EK vispārējā drošuma prasībai un par atsauces uz šo standartu publicēšanu Oficiālajā Vēstnesī (izziņots ar dokumenta numuru C(2011) 1860)  Dokuments attiecas uz EEZ

30.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 82/8
            
         KOMISIJAS LĒMUMS
   (2011. gada 29. marts)
   par bērnu apģērba saišu un auklu standarta EN 14682:2007 atbilstību Eiropas Parlamenta un Padomes Direktīvas 2001/95/EK vispārējā drošuma prasībai un par atsauces uz šo standartu publicēšanu Oficiālajā Vēstnesī
   
   (izziņots ar dokumenta numuru C(2011) 1860)
   (Dokuments attiecas uz EEZ)
   (2011/196/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 4. panta 2. punktu,
   pēc apspriešanās ar Pastāvīgo komiteju, kas izveidota saskaņā ar 5. pantu Eiropas Parlamenta un Padomes 1998. gada 22. jūnija Direktīvā 98/34/EK, kas nosaka informācijas sniegšanas kārtību tehnisko standartu un noteikumu un Informācijas sabiedrības pakalpojumu noteikumu sfērā (2),
   tā kā:
   
               (1)
            
            
               Direktīvas 2001/95/EK 3. panta 1. punktā noteikts, ka ražotājiem ir pienākums laist tirgū vienīgi drošus produktus.
            
         
               (2)
            
            
               Atbilstīgi Direktīvas 2001/95/EK 3. panta 2. punktam produktu uzskata par drošu, ciktāl uz to attiecas atbilstošos valsts standartos ietvertie riski un risku kategorijas, ja tas atbilst brīvprātīgi pieņemtiem valsts standartiem, ar kuriem pārņemti Eiropas standarti un atsauces uz kuriem Komisijai jāpublicē Eiropas Savienības Oficiālajā Vēstnesī saskaņā ar minētās direktīvas 4. panta 2. punktu.
            
         
               (3)
            
            
               Atbilstīgi minētās direktīvas 4. panta 1. punktam saskaņā ar pilnvarojumu, ko sniegusi Komisija, Eiropas standartizācijas iestādēm jāizstrādā Eiropas standarti. Komisija publicē atsauces uz šādiem standartiem.
            
         
               (4)
            
            
               Direktīvas 4. panta 2. punktā ir noteikta procedūra atsauču publicēšanai standartiem, ko pirms šīs direktīvas stāšanās spēkā pieņēmušas Eiropas standartizācijas iestādes. Ja minētie standarti nodrošina atbilstību vispārējā drošuma prasībai, Komisija pieņem lēmumu publicēt atsauces uz šiem standartiem Eiropas Savienības Oficiālajā Vēstnesī. Šādos gadījumos Komisija pēc savas ierosmes vai pēc dalībvalsts pieprasījuma, ievērojot minētās direktīvas 15. panta 2. punktā noteikto procedūru, lemj, vai attiecīgais standarts atbilst vispārējā drošuma prasībai. Komisija pēc apspriešanās ar komiteju, kas izveidota ar Direktīvas 98/34/EK 5. pantu, pieņem lēmumu par attiecīgā standarta atsauces publicēšanu. Komisija par savu lēmumu paziņo dalībvalstīm.
            
         
               (5)
            
            
               Komisija 2000. gada novembrī nosūtīja Eiropas Standartizācijas komitejai (CEN) pilnvarojumu M/309 sagatavot Eiropas drošības standartus attiecībā uz nožņaugšanās, savainošanās vai iesprūšanas risku, ko rada saites un auklas bērnu apģērbā.
            
         
               (6)
            
            
               
                  CEN pieņēma standartu EN 14682:2004, ņemot vērā Komisijas pilnvarojumu. Komisija atsauci uz šo standartu publicēja Eiropas Savienības Oficiālajā Vēstnesī
                   (3).
            
         
               (7)
            
            
               
                  CEN 2007. gada septembrī pieņēma jaunu redakciju, aizstājot standartu EN 14682:2004. Šajā redakcijā ir precizētas prasības attiecībā uz saitēm un auklām bērnu apģērbā un iekļauti paskaidrojoši zīmējumi. Atsauce uz standartu EN 14682:2007 nav publicēta Eiropas Savienības Oficiālajā Vēstnesī.
            
         
               (8)
            
            
               No 2008. gada novembra līdz 2010. gada februārim 11 dalībvalstu tirgus uzraudzības iestādes kopīgi izmeklēja savā tirgū pieejamo bērnu apģērbu atbilstību standarta EN 14682:2007 prasībām. Projektu līdzfinansēja Komisija (4).
            
         
               (9)
            
            
               Valsts tirgus uzraudzības iestādes, kuras piedalījās projektā, iesniedza vairāk nekā 400 RAPEX paziņojumu par apģērbiem, kas neatbilda standarta EN 14682:2007 prasībām. Šie paziņojumi bija ievērojama daļa no visiem 2009. gadā saņemtajiem RAPEX paziņojumiem (5).
            
         
               (10)
            
            
               Turklāt šis kopīgais projekts veicināja zināšanu plašāku izplatību un sekmēja uzņēmēju izpratni par standarta EN 14682:2007 prasībām visā piegādes ķēdē.
            
         
               (11)
            
            
               Komisija uzskata, ka ar standartu EN 14682:2007 ir izpildīts tās pilnvarojums M/309, tas atbilst Direktīvas 2001/95/EK vispārējā drošuma prasībai un atsauce uz to jāpublicē Eiropas Savienības Oficiālajā Vēstnesī saskaņā ar 4. panta 2. punkta pirmajā daļā noteikto procedūru.
            
         
               (12)
            
            
               Šis lēmums par standarta EN 14682:2007 atbilstību vispārējā drošuma prasībai ir pieņemts pēc Komisijas ierosinājuma.
            
         
               (13)
            
            
               Šajā lēmumā paredzētie pasākumi ir saskaņā ar Direktīvas 2001/95/EK komitejas atzinumu,
            
         IR PIEŅĒMUSI ŠO LĒMUMU.
   1. pants
   Standarts EN 14682:2007 “Bērnu apģērba drošums – Saites un auklas bērnu apģērbā – Specifikācijas” atbilst Direktīvas 2001/95/EK vispārējā drošuma prasībai attiecībā uz riskiem, ko tā aptver.
   2. pants
   Atsauci uz standartu EN 14682:2007 publicē Eiropas Savienības Oficiālā Vēstneša C sērijā un ar to aizstāj atsauci uz standartu EN 14682:2004.
   3. pants
   Šis lēmums ir adresēts dalībvalstīm.
   
      Briselē, 2011. gada 29. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 11, 15.1.2002., 4. lpp.
   
      (2)  OV L 204, 21.7.1998., 37. lpp.
   
      (3)  OV L 200, 22.7.2006., 35. lpp., OV C 171, 22.7.2006., 23. lpp.
   
      (4)  http://ec.europa.eu/consumers/safety/news/index_en.htm.
   
      (5)  http://ec.europa.eu/consumers/safety/rapex/docs/2009_rapex_report_en.pdf.